شەفەق نیوز/ پۆلیس شاجوان وەرین مەکسیک وەگەرد هاوبەشەگەی لە ئەوروپا دەسگیرکرد وە تۆمەت دزین شیشەیگ مەی ک نرخەگەی 1.6 ملیۆن دۆلار زیاتر بویە.
وەگورەی ماڵپەر "ئەلبایس" ئسپانی پۆلیس توەنستیە شاجوان وەرین بریسیلا لارا جیڤارا و هاوبەشەگەی کۆنستانتین گابریێل مەوقەی رەدکردن سنوور کرواتیا/ کویەی سیا دەسوەسەر بکەێد وە توومەت  دزی لە یەکیگ لە چێشتخانە ناودیارەیل ئسپانیا.
دزیەگە وەگورەی پیلان هویردیگ بویە وە جویریگ جیڤارا چگە ناو هۆتێلیگ لە شار کاسیریس لە خوەرئاوای ئسپانیا  گیس دەسکرد لەسەر کردیە وەگەرد هاوبەشەگەی توەنستیە دزیەگە وە سەرکەفتی ئەنجام بیەێد.
